Irrawaddy

Irrawaddy (birma ဧရာဝတီမ္ရစ္‌ (Eyawadi Myit; kohalikus transkriptsioonis ka Ayeyarwady) on jõgi Kagu-Aasias Myanmaris. Ta saab alguse Katšini osariigis kohas, kus ühinevad Mali Hka ja Nmai Hka, ja suubub Andamani merre, moodustades suure delta. Irrawaddy on Myanmari pikim jõgi, selle pikkus on 2170 km. Jõgikonna pindala on 411 000 km².

Irrawaddy voolab läbi riigi suunaga põhjast lõuna poole. Ülemjooksul voolavad Irrawaddy ja tema lisajõed kitsastes kanjonites läbi džunglite.

Jõe järgi on nime saanud Ayeyarwady piirkond.

Andamani mere vesikond
Myanmari jõed